山窿謝記魚蛋

山窿謝記魚蛋，或者就咁叫謝記魚蛋，係香港一間執咗笠嘅出名老字號餐廳，執笠前佢嘅鋪頭響香港仔舊大街。謝記魚蛋喺1946年開舖，主要賣魚蛋、魚片、魚皮雲吞、炸魚皮同腐皮卷。

歷史
謝記魚蛋喺1946年由一個姓謝嘅小販所開，最初響香港仔十五間山坡側邊嘅一條窄巷擺檔，因為啲客幫襯嘅時候好似行入山窿咁樣，所以就俾人叫做「山窿謝記」。

1974年，謝記魚蛋買咗香港仔舊大街嘅舖嚟繼續做生意，舖入面用咗中式裝修。

2012年2月21號，謝記魚蛋話因為通脹嘅關係同埋唔夠人手同食材，決定喺3月31號執笠。

特色
謝記魚蛋魚蛋等等嘅嘢食都是每日新鮮整出嚟嘅，全部都用咗至少三種魚起肉打漿嚟整。出名嘅食客有最後一任港督彭定康、前政務司司長唐英年、食家蔡瀾、名廚黃永幟、歌手陳奕迅同影帝梁家輝等等。

南記粉麵：另一間響香港仔發跡嘅粉麵舖。

山窿謝記魚蛋 - Openrice
山窿謝記魚蛋 - 香港南區遊

香港執咗笠嘅食肆
香港仔